CELEX: 62017TA0616
Language: lv
Date: 2019-06-05 00:00:00
Title: Lieta T-616/17 RENV: Vispārējās tiesas 2019. gada 5. jūnija spriedums — Siragusa/Padome (Civildienests — Ierēdņi — Dienesta attiecību izbeigšanās — Pieteikums atļaut pensionēties — Civildienesta noteikumu grozīšana pēc pieteikuma iesniegšanas — Iepriekšējā lēmuma atsaukšana — Atbildība)

29.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 255/34
            
         
      Vispārējās tiesas 2019. gada 5. jūnija spriedums — Siragusa/Padome
      (Lieta T-616/17 RENV) (1)
      
      (Civildienests - Ierēdņi - Dienesta attiecību izbeigšanās - Pieteikums atļaut pensionēties - Civildienesta noteikumu grozīšana pēc pieteikuma iesniegšanas - Iepriekšējā lēmuma atsaukšana - Atbildība)
      (2019/C 255/44)
      Tiesvedības valoda — franču
      
         Lietas dalībnieki
      
      
         Prasītājs: Sergio Siragusa (Brisele, Beļģija) (pārstāvji: T. Bontinck un A. Guillerme, advokāti)
      
         Atbildētāja: Eiropas Savienības Padome (pārstāvji: sākotnēji M. Bauer un M. Veiga, pēc tam M. Bauer un R. Meyer)
      
         Persona, kas iestājusies lietā atbildētājas prasījumu atbalstam: Eiropas Parlaments (pārstāvji: sākotnēji M. Rantala un Í. Ní Riagáin Düro, pēc tam — I. Lázaro Betancor un C. González Argüelles)
      
         Priekšmets
      
      Prasība, kas ir pamatota ar LESD 270. pantu un ar kuru tiek lūgts, pirmkārt, atcelt Padomes 2014. gada 12. novembra lēmumu par Padomes iepriekšējā lēmuma, ar kuru tika apmierināts prasītāja 2013. gada 11. jūlija pieteikums atļauj priekšlaicīgi pensionēties, atsaukšanu, un, otrkārt, atlīdzināt mantisko un morālo kaitējumu, kas prasītājam esot nodarīts ar šo lēmumu.
      
         Rezolutīvā daļa
      
      
                  1)
               
               
                  
                     Atcelt Eiropas Savienības Padomes 2014. gada 12. novembra lēmumu par Padomes iepriekšējā lēmuma, ar kuru tika apmierināts Sergio Siragusa 2013. gada 11. jūlija pieteikums atļauj priekšlaicīgi pensionēties, atsaukšanu.
                  
               
            
                  2)
               
               
                  
                     Padome samaksā Sergio Siragusa summu 5 000 EUR apmērā, pieskaitot nokavējuma procentus, sākot no šī sprieduma pasludināšanas līdz pilnīgai samaksai, kas aprēķināti atbilstoši likmei, ko Eiropas Centrālas banka (ECB) ir noteikusi savām galvenajām kapitāla refinansēšanas operācijām, to palielinot par diviem procentpunktiem.
                  
               
            
                  3)
               
               
                  
                     Prasību par zaudējumu atlīdzību pārējā daļā noraidīt.
                  
               
            
                  4)
               
               
                  
                     Padome sedz savus, kā arī atlīdzina Sergio Siragusa tiesāšanās izdevumus, ieskaitot tos, kas radušies lietās F-124/15 un T-678/16 P.
                  
               
            
                  5)
               
               
                  
                     Eiropas Parlaments sedz savus tiesāšanās izdevumus pats, ieskaitot tos, kas radušies lietās F-124/15 un T-678/16 P.
                  
               
            
         (1)  OV C 414, 14.12.2015. (lieta sākotnēji bija reģistrēta Eiropas Savienības Civildienesta tiesā ar numuru F-124/15 un nodota Eiropas Savienības Vispārējai tiesai 2016. gada 1. septembrī).